                                                                                         PATVIRTINTA

                                                                                         Šilutės lopšelio-darželio "Gintarėlis"

                                                                                         direktoriaus 2020 m. kovo 30 d.

                                                                                         įsakymu Nr. V1-25/1
ŠILUTĖS LOPŠELIO-DARŽELIO „GINTARĖLIS“
UGDYMO PROCESO ORGANIZAVIMO NUOTOLINIU BŪDU TVARKOS APRAŠAS
I. BENDROSIOS NUOSTATOS
1. Šilutės  lopšelio – darželio „Gintarėlis“ (toliau Darželio) tvarkos aprašas  (toliau – Aprašas) reglamentuoja darželyje besiugdančių ikimokyklinio ir priešmokyklinio amžiaus vaikų ugdymąsi nuotoliniu būdu, iki bus atnaujintas įprastas ugdymo procesas.

2. Esant koronaviruso grėsmei, nuotoliniu būdu darželis gali ugdyti ugdytinius bei  nepriklausomai nuo to, ar šis būdas yra įteisintas darželio nuostatuose. Laikinai organizuojant ugdymą nuotoliniu būdu, mokymo sutartys nekeičiamos.
3. Aprašas parengtas bei nuotolinis ugdymas organizuojamas vadovaujantis Švietimo, mokslo ir sporto ministro įsakymu ,,Dėl rekomendacijų ugdymo organizavimui nuotoliniu būdu“ 2020 m. kovo 16 d. Nr. V-372 bei 2020 kovo 17 d. Lietuvos Respublikos švietimo, mokslo ir sporto ministro rekomendacijomis https://www.smm.lt/web/lt/nuotolinis ir kitais darželio veiklą reglamentuojančiais teisės aktais. 
II. PASIRENGIMAS NUOTOLINIAM UGDYMO PROCESUI
4. Ugdymo proceso organizavimo būdas pasirenkamas bendru mokytojų ir vadovo susitarimu, atsižvelgus į ugdytinių ugdymo(si) poreikius ir lopšelio-darželio „Gintarėlis“ galimybes organizuoti ugdymo procesą atitinkamu būdu. 
5. Lopšelis-darželis “Gintarėlis” naudos šias ugdymo(si) aplinkas:

   • Elektroninis paštas.
   • Telefoniniai skambučiai.
   • Sms žinutės.
   • Lopšelio-darželio „Gintarėlis“ internetinė svetainė.
   • „Messenger“ uždaros grupės.
   • Kitos ryšio priemonės.
6. Lopšelis-darželis „Gintarėlis“, organizuojantis ugdymo procesą nuotoliniu būdu, užtikrina asmens duomenų apsaugą pagal reikalavimus.
7. Ugdymo procesą nuotoliniu būdu koordinuoja direktoriaus pavaduotojas ugdymui. 
III. UGDYMO PROCESO NUOTOLINIU BŪDU ORGANIZAVIMAS IR VYKDYMAS
8. Ugdymo procesas nuotoliniu būdu organizuojamas vadovaujantis ikimokyklinio bei priešmokyklinio ugdymo programų aprašais bei bendraisiais ugdymo planais. 

9. Mokytojų darbo laikas reglamentuojamas pagal sudarytą darbo grafiką.
10. Ikimokyklinio bei priešmokyklinio ugdymo mokytojas:
10.1. Pasirinktu būdu pateikia užduotis, atitinkančias ugdytinių amžių, žaidimų aprašymus, patarimus, kaip organizuoti ugdytinių ugdymą namuose. Pasinaudojus skaitmeninių technologijų galimybėmis, gali organizuoti konferencinius skambučius (Skype, Messenger, Viber, Google ir kt.). Jų metu gali pasakoti istorijas, nagrinėti daug įvairių temų.
10.2. Tvarko ugdytinių ugdymo dokumentus.

10.3. Tikrina, vertina, analizuoja, komentuoja ugdytinių darbus, gautus elektroninėje aplinkoje.
10.4. Stebi ugdytinių pasiekimus.
10.5. Konsultuojasi tarpusavyje, teikia pagalbą vieni kitiems.
10.6. Sistemingai (kartą per savaitę) atsiskaito direktoriaus pavaduotojui ugdymui apie ugdymo procesą nuotoliniu būdų eigą.
11. Logopedas:

11.1. Siunčia tėvams (globėjams) užduotis ugdytiniams bei prieinamas vaizdo programas.

11.2. Teikia individualias konsultacijas ugdytiniui, tėvams. 
11.3. Tvarko ugdytinių ugdymo dokumentus.
11.4. Stebi ugdytinių pasiekimus.
12. Meninio ugdymo mokytojas:
12.1. Grupės ikimokyklinio bei priešmokyklinio ugdymo mokytojams elektroniniu būdu pateikia užduotis, atitinkančias ugdytinių amžių.
12.2. Bendradarbiauja su ikimokyklinio bei priešmokyklinio ugdymo mokytojais.
12.3. Stebi ugdytinių pasiekimus.
12.4. Sistemingai (kartą per savaitę) atsiskaito direktoriaus pavaduotojui ugdymui apie ugdymo procesą nuotoliniu būdų eigą.
13. Ugdytinių tėvai (globėjai):
13.1. Užtikrina savo vaikų dalyvavimą ugdymo procese nuotoliniu būdu.  
13.2. Padeda atlikti mokytojų pateiktas užduotis.

13.3. Iki einamosios savaitės paskutinės dienos pateikia mokytojams atliktus darbus. Atliktas užduotis įkelia į nurodytą el. paštą ar kitą programą, kad  matytų rezultatus. 
14.  Darželio vadovai:

14.1. Nuolat dalinasi aktualia informacija, gauta iš steigėjo, Švietimo mokslo ir sporto ministerijos ar kitų institucijų,

14.2. Informuoja darželio bendruomenę apie ugdymo(si) nuotoliniu būdu įgyvendinimą;

14.4. Organizuoja ugdymo(si) nuotoliniu būdu kokybės stebėseną ir aptarimus;

IV. BAIGIAMOSIOS NUOSTATOS
15. Rekomenduojama sekti Švietimo, mokslo ir sporto ministerijos interneto svetainėje teikiamą informaciją dėl darbo organizavimo nuotoliniu būdu. 
16. Rekomenduojama taip pat naudotis laikinai, laisvai prieinamu įvairių įmonių siūlomu skaitmeniniu turiniu. 

______________________
